
**OBRAZLOŽENJE**

**IZMJENA I DOPUNA PRORAČUNA OPĆINE MATULJI ZA 2024. GODINU**

Proračun Općine Matulji za 2024. godinu donesen je na sjednici Općinskog vijeća 21. prosinca 2023. godine („Službene novine Primorsko-goranske županije“ broj 50/23), dok su Izmjene i dopune Proračuna Općine Matulji za 2024. godine donesene na sjednici Općinskog vijeća 15. svibnja 2024. godine („Službene novine Općine Matulji“ broj 5/24).

Važeći Proračun Općine Matulji za 2024. godinu iznosi **17.897.720,00 eura**, dok se ovim izmjenama i dopunama predlaže smanjenje za -1.080.204,00 eura ili za -6% te bi **Proračun iznosio 16.817.516,00 eura**.

****

Izmjene i dopune Proračuna Općine Matulji za 2024. godinu predlažu se radi usklađenja prihoda i rashoda Proračuna s očekivanom provedbom, odnosno izvršenjem do kraja godine sukladno planiranim aktivnostima i projektima.

U nastavku se nalazi tablica sa sažetkom Općeg dijela Proračuna s predloženim izmjenama.

|  |  |  |  |  |
| --- | --- | --- | --- | --- |
| **SAŽETAK - OPĆI DIO PRORAČUNA** | **PRORAČUN 2024** | **IZMJENE I DOPUNE PRORAČUNA 2024** | **POVEĆANJE/ SMANJENJE** | **INDEKS** |
|
| **A. RAČUN PRIHODA I RASHODA** | | | | |
| **A.1. UKUPNO PRIHODI** | **11.839.713** | **11.496.458** | **-343.255** | **97,1%** |
| A.1.1. Prihodi poslovanja | 11.159.113 | 11.335.858 | 176.745 | 101,6% |
| A.1.2. Prihodi od prodaje nefinancijske imovine | 680.600 | 160.600 | -520.000 | 23,6% |
| **A.2. UKUPNO RASHODI** | **17.537.720** | **16.457.516** | **-1.080.204** | **93,8%** |
| A.2.1.Rashodi poslovanja | 10.267.447 | 10.814.738 | 547.291 | 105,3% |
| A.2.2. Rashodi za nabavu nefinancijske imovine | 7.270.273 | 5.642.778 | -1.627.495 | 77,6% |
| **RAZLIKA (A.1-A.2)** | **-5.698.007** | **-4.961.058** | **736.949** |  |
| **B. RAČUN FINANCIRANJA** | | | | |
| B.1. Primici od financijske imovine i zaduživanja | 1.758.577 | 1.000.000 | -758.577 | 56,9% |
| B.2. Izdaci za financijsku imovinu i otplatu zajmova | 360.000 | 360.000 | 0 | 100,0% |
| **C. RPRENESENI MANJAK ODNOSNO VIŠAK** | **4.299.430** | **4.321.058** | **21.628** | 100,5% |
| **UKUPNO PRIHODI I PRIMICI (A.1.+B.1.+C)** | **17.897.720** | **16.817.516** | **-1.080.204** | **94,0%** |
| **UKUPNO RASHODI I IZDACI (A.2+B.2.)** | **17.897.720** | **16.817.516** | **-1.080.204** | **94,0%** |

Na prihodovnoj strani povećavaju se prihodi poslovanja dok se smanjuju prihodi od prodaje nefinancijske imovine obzirom na realizirane i planirane prodaje nefinancijske imovine.

Kod rashodovnog dijela smanjuju se rashodi za nabavu nefinancijske imovine, odnosno usklađuju se s očekivanom realizacijom do kraja godine obzirom na postupke provedbe nabave, izvođenja radova i drugo. S druge strane povećavaju se rashodi poslovanja.


Kod primitaka se smanjuje iznos za dio kredita za financiranje izgradnje nerazvrstanih cesta, dok kod izdataka nema izmjena.

U nastavku se daje obrazloženje Izmjena i dopuna Proračuna po vrstama prihoda i primitaka te rashoda i izdataka.

**OBRAZLOŽENJE IZMJENA OPĆEG DIJELA PRORAČUNA –**

**PRIHODI I PRIMICI TE RASHODI I IZDACI PO EKONOMSKOJ KLASIFIKACIJI**

1. **PRIHODI I PRIMICI**

Prema prijedlogu izmjena i dopuna Proračuna za 2024. godinu ukupno se od planiranog smanjenja prihoda i primitaka u iznosu od -1.080.204,00 eura, prihodi i primici prema ekonomskoj klasifikaciji mijenjaju se kako slijedi:

Iz navedenog je vidljivo da je smanjenje prihoda i primitaka Proračuna rezultat smanjenja prihoda od prodaje nefinancijske imovine (-520.000,00 eura), smanjenja primitaka od zaduživanja (-758.577,00 eura), povećanja prihoda poslovanja (+176.745,00 eura) te prijenosa viška prihoda i primitaka iz prethodne godine (+21.628,00 eura)

**1. PRIHODI POSLOVANJA (6)**

Kod prihoda poslovanja povećanje ukupno iznosi +176.745,00 eura, a što se odnosi na povećanje prihoda od poreza, prihoda od imovine, prihoda po posebnim propisima te prihoda od kazni te smanjenja prihoda od pomoći i prihoda po posebnim propisima.

Izmjene planiranih prihoda poslovanja za 2024. godinu prema ovom prijedlogu u odnosu na važeći Proračun iznose kako slijedi:

|  |  |  |  |
| --- | --- | --- | --- |
| **1. PRIHODI POSLOVANJA** | **PRORAČUN 2024** | **IZMJENE I DOPUNE PRORAČUNA 2024** | **INDEKS** |
|
| 1.A. PRIHODI OD POREZA (61) | 6.870.000 | 7.480.500 | 108,89 |
| 1.B. PRIHODI OD POMOĆI (63) | 2.065.561 | 1.585.886 | 76,78 |
| 1.C. PRIHODI OD IMOVINE (64) | 273.220 | 312.920 | 114,53 |
| 1.D. PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA (65) | 1.709.430 | 1.712.650 | 100,19 |
| 1.E. PRIHODI OD PRODAJE PROIZVODA I USLUGA I PRIHODI OD DONACIJA (66) | 203.902 | 186.902 | 91,66 |
| 1.F. KAZNE, UPRAVNE MJERE I OSTALI PRIHODI (68) | 37.000 | 57.000 | 154,05 |
| **UKUPNO PRIHODI POSLOVANJA (6)** | **11.159.113** | **11.335.858** | **101,58** |

**1.A.** Planirani **Prihodi od poreza (61)** se povećavaju se za +610.500,00 eura, a koje se odnosi na prihode od poreza na dohodak obzirom na trenutno izvršenje prihoda ove vrste.

**1.B.** Planirani **Prihodi od pomoći iz inozemstva i od subjekata unutar općeg proračuna (63)** smanjuju se ukupno za -479.675,00 eura, a koje je posljedica smanjenja prihoda od pomoći temeljem prijenosa EU sredstava te pomoći iz drugih proračuna te povećanja pomoći od izvanproračunskih korisnika.

Pomoći od inozemnih vlada (631) smanjuju se za -200,00 eura, a odnosi se na dodijeljenu pomoć Vlade Republike Slovenije (Urad vlade za Slovence v zamejstvu in po svetu) za aktivnosti Slovenske nacionalne manjine.

Pomoći proračunu iz drugih proračuna (633) smanjuju se za -65.000,00 eura. Unutar ove podskupine smanjuju se tekuće pomoći iz županijskog proračuna koje se odnose na sufinanciranje komemoracije Lipa pamti, smanjuju se tekuće pomoći iz gradskih i općinskih proračuna za sufinanciranje održavanja nerazvrstane ceste, smanjuju se kapitalne pomoći iz državnog proračuna koje su planirane za projekt Muzej izvan muzeja, dok se povećavaju kapitalne pomoći iz županijskog proračuna za projekt Opremanje biciklističkih staza špinama.

Pomoći od izvanproračunskih korisnika (634) povećavaju se za +85.525,00 eura, a koje povećanje se odnosi na sufinanciranje Fonda za zaštitu okoliša i energetsku učinkovitost za projekt Pametna i održiva rješenja te projekt Optimizacije i digitalizacije usluga i procesa javne uprave putem aplikacije.

Pomoći temeljem prijenosa EU sredstava (638) smanjuju se za -500.000,00 eura, a sredstva se odnose na projekt energetske obnove škole Brešca obzirom da se ne očekuje isplata sredstava u ovoj godini.

**1.C. Prihodi od imovine (64)** - planira se povećanje +39.700,00 eura, odnosno povećavaju se prihodi od financijske imovine (prihodi od kamata na oročena sredstva), a smanjuju se prihodi od nefinancijske imovine (prihodi od zakupa).

**1.D. Prihodi od upravnih i administrativnih pristojbi, pristojbi po posebnim propisima i naknada (65) -** planirano je povećanje za +3.220,00 eura koje se odnosi na povećanje prihoda od sufinanciranja programa u Dječjem vrtići Matulji obzirom na dosadašnje ostvarenje prihoda.

**1.E. Prihodi od prodaje proizvoda i robe te pruženih usluga i prihodi od donacija (66)** ukupno se smanjuju za -17.000,00 eura koje se odnosi na smanjenje prihoda od pruženih usluga Dječjeg vrtića Matulji s obzirom na smanjenje opsega usluge pripreme obroka.

**1.F. Kazne, upravne mjere i ostali prihodi (68)** povećavaju se za +20.000,00 eura obzirom na trenutno izvršenje prihoda te procjenu do kraja godine.

**2. PRIHODI OD PRODAJE NEFINANCIJSKE IMOVINE (7)**

Prihodi od prodaje nefinancijske imovine smanjuju se za -520.000,00 eura obzirom na realizirane i planirane prodaje nefinancijske imovine.

**3. PRIMICI OD FINANCIJSKE IMOVINE I ZADUŽIVANJA (8)**


Smanjenje primitaka od financijske imovine i zaduživanja u iznosu od -758.577,00 eura planirano je radi ugovorenog produženja roka korištenja kredita za gradnju nerazvrstanih cesta obzirom da rashodi koji su planirani neće biti izvršeni do kraja ove godine.

**4. VLASTITI IZVORI - RASPOLOŽIVA SREDSTVA IZ 2023. GODINE (9)**

Predlaže se preraspodjela ostvarenog viška sredstava iz 2023. godine u okviru Programa/Aktivnosti/Projekta prema Odluci o izmjeni Odluke o raspodjeli rezultata poslovanja za 2023. godinu.

**II. RASHODI I IZDACI**

Prema prijedlogu Izmjena i dopuna Proračuna, od ukupno planiranog smanjenja rashoda i izdataka Proračuna u iznosu od -1.080.204,00 eura, rashodi i izdaci po pojedinim vrstama prema ekonomskoj klasifikaciji mijenjaju se kako slijedi:



Prijedlogom Izmjena i dopuna Proračuna za 2024. godinu, rashodi i izdaci mijenjaju se obzirom na trenutno izvršenje te očekivanu provedbu, odnosno izvršenje do kraja godine sukladno planiranim aktivnostima i projektima. Tako se povećavaju rashodi poslovanja, a smanjuju se rashodi za nabavu nefinancijske imovine.

Najveći dio izmjena u apsolutnom iznosu odnosi na rashode za nabavu nefinancijske imovine koji se smanjuju za -1.627.495,00 eura ili -22,4% što se uglavnom odnosi investicijske projekte u društvenu infrastrukturu obzirom na tijek realizacije investicija. Kod rashoda poslovanja predlaže se povećanje za +547.291,00 eura ili +5,3% koji su najvećim dijelom posljedica povećanja subvencija, pomoći, naknada građanima i kućanstvima, materijalnih rashoda te rashoda za zaposlene.

1. **RASHODI POSLOVANJA (3)**

Prema ovim izmjenama i dopunama Proračuna planirani rashodi poslovanja za 2024. godinu mijenjaju se kako slijedi:

|  |  |  |  |
| --- | --- | --- | --- |
| **1. RASHODI POSLOVANJA** | **PRORAČUN 2024** | **IZMJENE I DOPUNE PRORAČUNA 2024** | **INDEKS** |
|
| **UKUPNO** | **10.267.447** | **10.814.738** | **105,3** |
| 1.A. RASHODI ZA ZAPOSLENE (31) | 2.555.843 | 2.658.943 | 104,0 |
| 1.B. MATERIJALNI RASHODI (32) | 4.015.208 | 4.276.775 | 106,5 |
| 1.C FINANCIJSKI RASHODI (34) | 77.870 | 87.770 | 112,7 |
| 1. D SUBVENCIJE (35) | 1.078.350 | 1.121.018 | 104,0 |
| 1.E POMOĆI DANE U INOZEMSTVO I UNUTAR OPĆEG PRORAČUNA (36) | 1.051.141 | 1.120.344 | 106,6 |
| 1.F NAKNADE GRAĐANIMA I KUĆANSTVIMA (37) | 516.820 | 558.260 | 108,0 |
| 1.G. OSTALI RASHODI (38) | 972.215 | 991.628 | 102,0 |

**1.A.** Kod **Rashoda za zaposlene (31)** povećanje iznosi ukupno +103.100,00 eura, a odnosi se na osiguranje sredstava za rashode za zaposlene u Dječjem vrtiću Matulji i Općini Matulji.

**1.B.** U dijelu **Materijalnih rashoda (32)** najveći udio odnosi se na Rashode za usluge koji se povećavaju za +234.012,00 eura +7,7% dok se ostatak odnosi na Rashode za materijal i energiju koji se povećavaju za +15.866,00 eura ili +2,5%, Ostale nespomenute rashode poslovanja koji se povećavaju +10.999,00 eura ili 4,6% te Naknade troškova zaposlenima za +690,00 eura ili 0,8%.

Kod **rashoda za usluge** **(323)** povećavaju se intelektualne i osobne usluge za 166.717,00 eura, ostale usluge za 56.185,00 eura, komunalne usluge za 20.000,00 eura, ostali nespomenuti rashodi poslovanja za 10.999,00 eura, računalne usluge za 10.597,00 eura, zakupnine i najamnine za 7.800,00 eura te usluge promidžbe i informiranja za 160,00 eura.

**Rashodi za materijal i energiju (322**) povećavaju se za +15.866,00 eura, i to radi povećanja rashoda za energiju, materijal i dijelove za tekuće i investicijsko održavanje te sitni inventar.

**Ostali nespomenuti rashodi poslovanja (329)** povećavaju se ukupno za +10.999,00 eura, a povećanje se odnosi rashode za pristojbe i naknade, reprezentaciju te ostale nespomenute rashode poslovanja.

**1.C. Financijski rashodi (35)** se povećavaju za +9.900,00 eura, a odnosi se na povećanje kamata za kredite, zatezne kamate te bankarske usluge.

**1.D.** **Subvencije (35)** se povećavaju za +42.668,00 eura, a odnosi se na povećanje subvencije za javni autobusni prijevoz putnika društvu KD Autotrolej d.o.o..

**1.E.** **Pomoći dane u inozemstvo i unutar općeg proračuna (36)** ovim se izmjenama povećavaju za +69.203,00 eura. Pomoći unutar općeg proračuna (363) povećavaju se za +25.500,00 eura za sufinanciranje javne infrastrukture s obzirom na potpisani sporazum o sufinanciranju radova na rekonstrukciji županijske ceste i ceste GM-1 kroz „Gajaniće“ s Županijskom upravom za ceste Primorsko-goranske županije.

Povećanje kod Pomoći proračunskim korisnicima drugih proračuna (366) u iznosu od +43.703,00,00 eura odnosi se na povećanje tekućih pomoći Osnovnoj školi Andrija Mohorovičić Matulji (+6.000,00 eura) te povećanje tekućih pomoći Javnoj vatrogasnoj postrojbi Opatija (+37.703,00 eura).

**1.F.** Kod **Naknada građanima i kućanstvima (37)** predlaže se povećanje za +41.440,00 eura. Povećanje se odnosi na sredstva za financiranje troškova nabavke radnih bilježnica i ostalog obveznog školskog materijala učenicima osnovnih škola sukladno donesenoj odluci (+28.400,00 eura), sredstva za pomoći propisane odlukom o socijalnoj skrbi (+5.000,00 eura), sredstva za financiranje troškova javnog prijevoza redovnim učenicima osnovnih škola (+2.500,00 eura), sredstva za nagrađivanje učenika (+540,00 eura) te osiguravanje sredstava za sufinanciranje programa produženog boravka i cjelodnevne nastave u osnovnim školama (+5.000,00 eura).

**1.G. Ostali rashodi (38)** povećavaju se za ukupno za +19.413,00 eura. Povećanje se odnosi na Tekuće donacije (381), i to na povećanje sredstava za donaciju Mjesnog odbora Pasjak te povećanje sredstava za aktivnosti Turističke zajednice Matulji, uz smanjenje donacije za program podrške socijalnog pedagoga (+913,00 eura).

Kapitalne donacije (382) povećavaju se za +10.000,00 eura, a odnosi se sufinanciranje sanacije crkvenih objekata župa na području Općine Matulji.

Kazne, penali i naknade štete (383) povećavaju se za +8.500,00 eura, a odnosi se na povrat uprihodovanih sredstava po osnovi zakupa poslovnog prostora.

1. **RASHODI ZA NABAVU NEFINANCIJSKE IMOVINE (4)**

Predložene izmjene kod **Rashoda za nabavu nefinancijske (dugotrajne) imovine** jesu sljedeće:

|  |  |  |  |
| --- | --- | --- | --- |
| **2. RASHODI ZA NABAVU NEFINANCIJSKE (DUGOTRAJNE) IMOVINE (4)** | **PRORAČUN 2024** | **IZMJENE I DOPUNE PRORAČUNA 2024** | **INDEKS** |
|
| **UKUPNO** | **7.270.273** | **5.642.778** | **77,6** |
| 2.A. RASHODI ZA NABAVU NEPROIZVEDENE DUGOTRAJNE IMOVINE (41) | 202.480 | 277.480 | 137,0 |
| 2.B. RASHODI ZA NABAVU PROIZVEDENE DUGOTRAJNE IMOVINE (42) | 4.347.021 | 4.202.526 | 96,7 |
| - Građevinski objekti (421) | 3.771.114 | 3.481.114 | 92,3 |
| - Postrojenja i oprema (422) | 386.732 | 492.032 | 127,2 |
| - Prijevozna sredstva (423) | 25.000 | 25.000 | 0,0 |
| - Nematerijalna proizvedena imovina (426) | 164.175 | 204.380 | 124,5 |
| 2.C. RASHODI ZA DODATNA ULAGANJA NA NEFINANCIJSKOJ IMOVINI (45) | 2.720.772 | 1.162.772 | 42,7 |

Iz tablice je vidljivo da se najveće smanjenje (-57,3%) odnosi na Rashode za dodatna ulaganja na nefinancijskoj imovini (45) iz sukladno planiranoj realizaciji do kraja godine.

**2.A.** **Rashodi za nabavu neproizvedene dugotrajne imovine (41)** povećavaju se za +75.000,00 eura radi povećanja sredstava za otkup zemljišta za potrebe investicija koje još nisu definirane kao komunalna infrastruktura.

**2.B.** **Rashodi za nabavu proizvedene dugotrajne imovine (42)** smanjuju se za -144.495,00 eura. **Građevinske objekte (421)** - smanjuje se iznos za -290.000,00 eura koji se odnosi na investiciju parkovne površine u Jankovićevom dolcu, domova te javnih zelenih površina.

Povećavaju se rashodi za nabavu **Postrojenja i opreme (422)** za +105.300,00 eura,i to radi povećanja iznosa za nabavu opreme o okviru projekata Opremanje biciklističkih staza špinama, Pametna i održiva rješenja Općine Matulji te projekt Transplant - Interreg Slovenija - Hrvatska (+125.500,00 eura), povećanja iznosa za nabavu uredske opreme te opreme za održavanje (+9.800,00 eura) te smanjenja rashoda za nabavu sportske opreme (-30.000,00 eura).

Povećavaju se rashodi za **Nematerijalnu proizvedenu imovinu (426)** za +40.205,00 eura, a koji se odnose na povećanje sredstava za izradu dokumenata prostornog planiranja (+14.810,00 eura), osiguranje sredstava za realizaciju projekta Optimizacije i digitalizacije usluga i procesa javne uprave putem aplikacije (+22.895,00 eura) te nabavu korisničkih aplikativnih licenci za nove službenike općinske uprave (+2.500,00 eura).

**2.C.** **Rashodi za dodatna ulaganja na nefinancijskoj imovini (45)** smanjuju se za -1.558.000,00 eura, a odnose se na Dodatna ulaganja na građevinskim objektima (451) - smanjuju se sredstva za energetsku obnovu Osnovne škole Brešca te uređenje prostora škole obzirom da će realizacija započeti sljedeće godine kada će se isto planirati u proračunu (-1.396.000,00 eura), smanjuju se sredstva za kapitalna ulaganja u poslovne i ostale prostore obzirom na planirane aktivnosti do kraja godine (-110.000,00 eura), smanjuju se sredstva za ulaganja u rekonstrukciju Doma Hangar jer se početak investicije očekuje u sljedećem razdoblju (-97.000,00 eura), dok se povećavaju sredstva za uređenje dječjeg igralište Dječjeg vrtića Rupa-Lipa (+45.000,00 eura).


1. **IZDACI ZA FINANCIJSKU IMOVINU I OTPLATE ZAJMOVA (5)**

U okviru izdataka za financijsku imovinu i otplate zajmova nisu planirane izmjene.

**OBRAZLOŽENJE IZMJENA POSEBNOG DIJELA PRORAČUNA**

**RASHODI I IZDACI NA RAZINI ORGANIZACIJSKE I PROGRAMSKE KLASIFIKACIJE**

Izmjene Proračuna za 2024. godinu na razini **Razdjela odnosno prema organizacijskoj klasifikaciji** prikazane su u slijedećem grafikonu:



Iz navedenog je razvidno da se prijedlogom Izmjena i dopuna Proračuna planirana sredstva unutar Razdjela 001 Predstavničko i izvršno tijelo povećavaju za +31.718,00 eura ili 7,4% dok se unutar Razdjela 002 Jedinstveni upravni odjel predlaže smanjenje sredstava za -1.111.922,00 eura ili -6,4% u odnosu na važeći plan Proračuna.

**Obrazloženja programa proračunskih korisnika: Jedinstvenog upravnog odjela i Dječjeg vrtića Matulji**


1. **RAZDJEL 001 PREDSTAVNIČKO I IZVRŠNO TIJELO**

Na razini **Razdjela 001 Predstavničko i izvršno tijelo** promjene se odnose na stavke unutar sljedećih programa i aktivnosti:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **GLAVA/ PROGRAM** | **PRORAČUN 2024** | | **POVEĆANJE/**  **SMANJENJE** | | **IZMJENE PRORAČUNA 2024** | | **%** | |
| **1.1. GLAVA: PREDSTAVNIČKO I IZVRŠNO TIJELO (00101)** | **310.640,00** | | **+10.590,00** | | **321.230,00** | | **+3,4%** | |
| **Program 1002 Izvršno tijelo - Općinski načelnik** | 167.200,00 | | +10.790,00 | | 177.990,00 | | +6,5% | |
| * Povećanje sredstava za Aktivnost Trošak redovnog rada izvršnog tijela za rashode za zaposlene (+7.790,00 eura) te reprezentaciju (+3.000,00 eura) | | | | | | | | |
| **Program 1008 Nacionalne manjine** | | 8.695,00 | | -200,00 | | 8.495,00 | | -2,3% |
| * Smanjenje sredstava za Aktivnost Rad Vijeća slovenske nacionalne manjine obzirom na iznos dobivene pomoći Vlade Republike Slovenije - Urad vlade za Slovence v zamejstvu in po svetu (-200,00 eura) | | | | | | | | |
| **1.2. GLAVA: MJESNA SAMOUPRAVA (00102)** | **117.446,00** | | +21.128,00 | | **138.574,00** | | +18,% | |
| **Program 1003 Mjesni odbor Pasjak** | 51.837,00 | | +1.800,00 | | 53.637,00 | | +3,5% | |
| * Prijenos sredstava za manifestaciju (+1.800,00 eura) * Preraspodjela sredstava unutar aktivnosti Rashodi poslovanja (+2.900,00 eura) i Komunalne akcije (-2.900,00 eura) | | | | | | | | |
| **Program 1005 Mjesni odbor Mune** | 9.940,00 | | +12.782,00 | | 22.722,00 | | 128,6% | |
| * Prijenos viška vlastitih prihoda iz 2023. godine raspoređen sukladno odluci o korištenju viška prihoda (+16.082,00 eura) i smanjenje vlastitih prihoda (-3.300,00 eura) * Preraspodjela sredstava unutar aktivnosti Rashodi poslovanja i Komunalne akcije | | | | | | | | |
| **Program 1006 Mjesni odbor Žejane** | | 670,00 | | +5.546,00 | | 6.216,00 | | +827,8 |
| * Prijenos viška vlastitih prihoda iz 2023. godine raspoređen sukladno odluci o korištenju viška prihoda (+5.546,00 eura) * Preraspodjela sredstava unutar aktivnosti Rashodi poslovanja (+190,00 eura) i Komunalne akcije (-190,00 eura) | | | | | | | | |
| **Program 1007 Mjesni odbori – ostali** | 36.247,00 | | +1.000,00 | | 37.247,00 | | +2,8% | |
| * Preraspodjela sredstava unutar aktivnosti Rashodi poslovanja (+1.035,00 eura) i Komunalne akcije (- 1.035,00 eura) * Povećanje sredstava za aktivnost Manifestacije (+1.000,00 eura) | | | | | | | | |

**2. RAZDJEL 002 JEDINSTVENI UPRAVNI ODJEL**

Unutar razdjela 002 Jedinstveni upravni odjel, koji obuhvaća rashode Proračunskog korisnika Dječji vrtić Matulji (Glava 00201) i rashode Jedinstvenog upravnog odjela (Glava 00202), ukupno se predlažu izmjene kako slijedi:



**2.1. PRORAČUNSKI KORISNIK DJEČJI VRTIĆ MATULJI** **(Glava 00201)**

Kod Financijskog plana proračunskog korisnika Dječji vrtić Matulji ovim se izmjenama i dopunama Proračuna sredstava povećavaju za ukupno +93.220,00 eura, i to za Redovni program. Povećanje se odnosi na osiguranje sredstava za rashode za zaposlene u Dječjem vrtiću Matulji (+88.000,00 eura), povećanje materijalnih rashoda - pristojbe i naknade, materijal i dijelovi za tekuće i investicijsko održavanja, računalne usluge, te ostale usluge (+5.220,00 eura).

Na prihodovnoj strani povećavaju se prihodi po posebnim propisima (+3.220,00 eura) te prihodi iz nadležnog proračuna (+107.000,00 eura) obzirom na povećanje rashoda koje je potrebno pokriti iz proračunskih sredstava, dok se smanjuju prihodi od pruženih usluga (-17.000,00 eura).

Obrazloženje izmjena prijedloga financijskog plana Dječjeg vrtića Matulji za 2024. godinu nalazi se u nastavku, u odnosu na koji su u izmjenama i dopunama Proračuna dodana sredstva u iznosu od 88.000,00 eura za rashode za zaposlene.

**2.2. JEDINSTVENI UPRAVNI ODJEL (Glava 00202)**

Na razini programa i aktivnosti planiranih unutar Jedinstvenog upravnog odjela ovim izmjenama predlažu se promjene unutar pojedinih stavki unutar sljedećih programa, projekata/aktivnosti, dok kod ostalih nema izmjena:

|  |  |  |  |  |  |  |  |
| --- | --- | --- | --- | --- | --- | --- | --- |
| **PROGRAM** | **PRORAČUN 2024** | | **POVEĆANJE/**  **SMANJENJE** | | **IZMJENE PRORAČUNA**  **2024** | | **%** |
| **2.2. JEDINSTVENI UPRAVNI ODJEL (00202)** | **15.041.594,00** | | **-1.205.142,00** | | **13.836.452,00** | | **-8%** |
| **PREDŠKOLSKI ODGOJ (2002)** | 1.670.000,00 | | +1.600,00 | | 1.671.600,00 | | +0,1% |
| * Povećanje sredstava za Aktivnost Programi za djecu predškolske dobi radi osiguranja dodatnih sredstava za nabavu poklona za djecu (+1.600,00 eura) * Preraspodjela sredstava unutar Kapitalnog projekta Izgradnja vrtića Rukavac radi osiguranja sredstava za intelektualne usluge za potrebe projekta (+/- 40.000,00 eura) | | | | | | | |
| **ŠKOLSTVO (2003)** | 418.605,00 | | +44.840,00 | | 463.445,00 | | +10,7% |
| * Povećanje sredstava za Aktivnost Dodatni programi OŠ Matulji (+6.000,00 eura) * Povećanje sredstava za Aktivnost Osnovnoškolsko obrazovanje radi osiguranja sredstva za financiranje troškova nabavke radnih bilježnica i ostalog obveznog školskog materijala učenicima osnovnih škola sukladno donesenoj odluci (+28.400,00 eura), za financiranje troškova javnog prijevoza redovnim učenicima osnovnih škola (+2.500,00 eura) te za nagrađivanje učenika (+540,00 eura) * Povećanje sredstava za Aktivnost Sufinanciranje programa produženog boravka radi osiguravanja sredstava za sufinanciranje programa produženog boravka i cjelodnevne nastave u osnovnim školama (+5.000,00 eura) * Povećanje sredstava za Aktivnost Ostali programi za djecu i mlade zbog povećanja troškova organizacije otvaranja izložbe Mladi i inovacije (+2.400,00 eura) | | | | | | | |
| **KULTURA (2004)** | 457.190,00 | | +10.000,00 | | 467.190,00 | | +2,2% |
| * Povećanje sredstva za Aktivnost Zaštita kulturnih dobara radi sufinanciranja sanacije crkvenih objekata župa na području Općine Matulji. (+10.000,00 eura) | | | | | | | |
| **SOCIJALNA SKRB (2006)** | 427.110,00 | | +5.000,00 | | 432.110,00 | | +1,2% |
| * Povećanje sredstava za Aktivnost Pomoć socijalno ugroženim i nemoćnim osobama radi osiguranja sredstava za pomoću propisane odlukom o socijalnoj skrbi (+5.000,00 eura) | | | | | | | |
| **ZAŠTITA, OČUVANJE I UNAPREĐENJE ZDRAVLJA** | 91.600,00 | | 0,00 | | 91.600,00 | | 0,0% |
| * Preraspodjela sredstava unutar Aktivnosti Savjetovalište za djecu, mlade i obitelj (+/- 2.257,00 eura) | | | | | | | |
| **PROSTORNO PLANIRANJE (2008)** | 116.300,00 | | +44.010,00 | | 160.310,00 | | +37,8% |
| * Povećanje sredstava za Kapitalni projekt Prostorni planovi izradu Urbanističkog plana uređenja 7 Poslovne zone Mali Brgud K7 te izradu izmjena i dopuna Urbanističkog plana uređenja 14 poslovne zone Miklavija (K8) (+14.810,00 eura) * Povećanje sredstava za Aktivnost Stručna suradnja pri izradi prostornih planova za potrebe izrade idejnih rješenja i projekata kao podloga za izmjenu planova (+29.200,00 eura) | | | | | | | |
| **PROTUPOŽARNA I CIVILNA ZAŠTITA (2009)** | 529.751,00 | | +37.703,00 | | 567.454,00 | | +7,1% |
| * Povećavanje sredstava za Aktivnost Protupožarna zaštita radi povećanja sredstava za rashode za zaposlene Javne vatrogasne postrojbe Opatija radi potrebe usklađenja s Pravilnikom o klasifikaciji postrojbi i koeficijentima složenosti poslova te ranih mjesta i mjerila za utvrđivanje radnih mjesta vatrogasaca te Uredbom o visini dodatka na osnovni koeficijent za radna mjesta profesionalnih vatrogasaca, kao i osiguranje sredstava za plaću za mjesec prosinac kako bi se rashod mogao iskazati u 2024. godinu obzirom na propisane izmjene u knjigovodstvenim evidencijama (+37.703,00 eura) | | | | | | | |
| **JAVNI PRIJEVOZ (2010)** | 854.375,00 | | +42.668,00 | | 897.043,00 | | +5% |
| * Povećavanje sredstava za Aktivnost Subvencije za javni prijevoz KD Autotrolej radi povećanja subvencije za javni autobusni prijevoz putnika zbog povećanja sredstava za plaće i ostale izdatke za zaposlenike te smanjenje prihoda uslijed smanjenja cijena karti javnog prijevoza obzirom na reducirani vozni red (+42.668,00 eura) | | | | | | | |
| **GOSPODARSTVO (2011)** | | 164.540,00 | | +30.970,00 | | 195.510,00 | +18,8% |
| * Povećanje sredstava za Aktivnost Subvencije za razvoj turizma odnosi se na sufinanciranje aktivnosti Turističke zajednice Općine Matulji (+970,00 eura) * Povećavanje sredstava za Kapitalni projekt Opremanje biciklističkih staza špinama za čiju su provedbu dobivena sredstva iz županijskog proračuna (+30.000,00 eura) | | | | | | | |
| **ZAŠTITA OKOLIŠA (2012)** | 517.625,00 | | +13.815,00 | | 531.440,00 | | +2,7% |
| * Povećanje sredstava za Aktivnost Ekološki projekti radi osiguranja dodatnih sredstava za uslugu praćenja potrošnje energije (+1.815,00 eura) * Povećanje sredstava za Tekući projekt Transplant - Interreg Slovenija - Hrvatska koji se provodi u partnerstvu s nositeljem projekta Prirodoslovnim muzejom Rijeka te još dva partnera iz Hrvatske te četiri partnera iz Slovenije, a kojem je cilj trajno poboljšati stanje i zaštitu prepoznatih ugroženih Natura 2000 biljnih vrsta i staništa (+12.000,00 eura) | | | | | | | |
| **STRUČNE SLUŽBE OPĆINSKE UPRAVE (2013)** | 1.360.657,00 | | +88.852,00 | | 1.449.509,00 | | +6,5% |
| * Povećanje sredstava za Aktivnost Plaće i izdaci za zaposlene zbog osiguranja iznosa potrebnog radi povećanja plaća te novih zapošljavanja (+8.000,00 eura) * Povećanje sredstava za Rashode poslovanja radi potrebe dodatnih sredstava za intelektualne i osobne usluge, računalne usluge, ostale usluge, zatezne kamate te reprezentaciju (+56.297,00 eura) * Povećanje sredstava za Tekući projekt Optimizacija i digitalizacija usluga i procesa za koji su dobivena sredstva Fonda za zaštitu okoliša i energetsku učinkovitost. Projekt se odnosi na izradu i instalaciju aplikacije u cilju daljnje optimizacije i digitalizacije usluga i procesa javne uprave (+24.555,00 eura) | | | | | | | |
| **PROGRAM ODRŽAVANJA KOMUNALNE INFRASTRUKTURE (2014)** | 1.650.000,00 | | 0,00 | | 1.650.000,00 | | 0,0% |
| • Aktivnost **Održavanje nerazvrstanih cesta** smanjuje se za -93.000,00 eura radi promjene pojačanog održavanja određenih lokacija nerazvrstanih cesta za sljedeću godinu, dok se istodobno dodaju sredstva za zimsko održavanje cesta te održavanje opreme cesta  • Aktivnost **Održavanje javnih površina na kojima nije dopušten promet motornim vozilima** povećava se za +50.000,00 eura, i to zbog planiranih radova na sanaciji nogostupa od Ulice Drago Gervais uz državnu cestu do objekta na adresi Trg maršala Tita 33 te sanacije površine autobusne stanice u centru Matulja  • Aktivnost **Održavanje građevina, uređaja i predmeta javne namjene** povećava se za +5.000,00 eura radi potrebe osiguranja dodatnih sredstava za redovno održavanje obzirom na trenutno izvršenje te plan do kraja godine  • Aktivnost **Održavanje čistoće javnih površina** povećava se za +28.000,00 eura radi uvedene usluge strojnog pometanja u drugom dijelu godine  • Aktivnost **Održavanje javne rasvjete** povećava se za +10.000,00 eura za troškove utroška javne rasvjete | | | | | | | |
| **PROGRAM UPRAVLJANJA IMOVINOM (2017)** | 4.290.191,00 | | -1.674.600 | | 2.615.591,00 | | -39,0% |
| • Kapitalni projekt **Kapitalna ulaganja u nekretnine i opremu** smanjuje se za -100.000,00 eura obzirom na ugovorena te planirana ulaganja u poslovne i ostale prostore do kraja godine  • Aktivnost **Raspolaganje nekretninama** povećava se za +34.300,00 eura radi povećanja iznosa za geodetske usluge, procjembene te ostale potrebne elaborate kao i za povrat uprihodovanih sredstava po osnovi zakupa poslovnog prostora  • Aktivnost **Izdaci financiranja** povećava se za +5.100,00 eura radi povećanja kamata za primljene kredite te bankarskih usluga  • Kapitalni projekt **Otkup zemljišta** povećava se za +75.000,00 eura radi povećanja iznosa za otkupe za potrebe investicija i projekata u budućem razdoblju  • Kapitalni projekt **Parkovna površina Jankovićev dolac** smanjuje se za -280.000,00 eura za obzirom na planirani početak izgradnje pomoćne građevine u Jankovićevom dolcu  • Kapitalni projekt **Domovi** smanjuje se za -65.000,00 eura s obzirom na planirani iznos potrebnih sredstava po provedenim i planiranim nabavama za rekonstrukciju i uređenje Doma Hangar  • Kapitalni projekt **Uređenje prostora OŠ Brešca** smanjuje se za -225.000,00 eura obzirom na planirani početak uređenja zgrade škole koje bi se provelo uz energetsku obnovu zgrade  • Kapitalni projekt **Energetska obnova OŠ Brešca** smanjuje se za -1.164.000,00 eura obzirom na planirani početak izvođenja energetsku obnovu zgrade škole  • Kapitalni projekt **Uređenje dječjih igrališta** povećava se za +45.000,00 eura radi potrebe osiguranja dodatnih sredstava za uređenje i opremanje dječjeg igrališta Dječjeg vrtića Rupa-Lipa | | | | | | | |
| **PROGRAM SUFINANCIRANJE JAVNE INFRASTRUKTURE (2018)** | 245.000,00 | | +150.000,00 | | 395.000,00 | | +61,2% |
| • Kapitalni projekt **Sufinanciranje javnih cesta** povećava se za +30.000,00 eura radi potrebe osiguranja dodatnih sredstava za sufinanciranje radova na rekonstrukciji županijske ceste i ceste GM-1 kroz „Gajaniće“ prema potpisanom sporazumu sa Županijskom upravom za ceste Primorsko-goranske županije | | | | | | | |

Temeljem navedenog predlaže se Općinskom vijeću da prihvati i usvoji predložene Izmjene i dopune Proračuna Općine Matulji za 2024. godinu.

OPĆINSKI NAČELNIK

Vedran Kinkela, v.r.

DJEČJI VRTIĆ MATULJI

ŠET. D. GERVAISA 4

51 211 MATULJI

KLASA: 400-03/24-01/5

URBROJ: 2170-27-1-01-24-2

Matulji, 18. rujna 2024. godine

**OBRAZLOŽENJE**

**PRIJEDLOGA II. IZMJENA I DOPUNA FINANCIJSKOG PLANA PRORAČUNSKOG KORISNIKA**

**DJEČJEG VRTIĆA MATULJI ZA 2024. GODINU**

**OBRAZLOŽENJE OPĆEG DIJELA FINANCIJSKOG PLANA**

1. **OBRAZLOŽENJE PRIHODA I RASHODA, PRIMITAKA I IZDATAKA**
2. **Prihodi**

U tablici su prikazani prihodi i rashodi proračunskog korisnika Dječjeg vrtića Matulji u odnosu na I. Izmjene financijskog plana Dječjeg vrtića Matulji za 2024. godinu

|  |  |  |  |  |
| --- | --- | --- | --- | --- |
| **Račun** | **Opis** | **Plan 2024**  **I.IZMJENE** | **Prijedlog II.Izmjena** | **+/-** |
|  | ***PRIHODI*** | ***2.428.040,00*** | ***2.433.260,00*** | ***+5.220,00*** |
| 63 | POMOĆI |  |  |  |
| 636 | Tekuće pomoći iz proračuna koji nije nadležan | 5.915,00 | 5.915,00 | 0,00 |
| 64 | PRIHODI OD IMOVINE |  |  |  |
| 641 | Prihodi od financijske imovine | 0,00 | 0,00 | 0,00 |
| 65 | SUFINANCIRANJE CIJENE USLUGE |  |  |  |
| 652 | Prihodi po posebnim propisima | 426.280,00 | 429.500,00 | +3.220,00 |
| 66 | PRIHODI PO PRODAJE USLUGA I DONACIJE |  |  |  |
| 661 | Prihodi od prodaje proizvoda i robe te pruženih usluga | 118.500,00 | 101.500,00 | -17.000,00 |
| 67 | PRIHODI IZ PRORAČUNA |  |  |  |
| 671 | Prihodi iz nadležnog pror. za financ. red. djelatnosti | 1.873.293,00 | 1.892.293,00 | +19.000,00 |
| 68 | OSTALI PRIHODI |  |  |  |
| 683 | Ostali prihodi | 0,00 | 0,00 | 0,00 |
| 92 | VIŠAK PRIHODA |  |  |  |
| 922 | Višak/manjak prihoda | 4.052,00 | 4.052,00 | 0,00 |

* Prihodi od sufinanciranja cijene roditelja povećani su zbog većeg broja upisane djece u novoj pedagoškoj godini u jasličke programe.
* Prihodi od sufinanciranja općine (više djece i socijala) povećani su zbog većeg broja subvencije za socijalni program.
* Prihodi od prodaje proizvoda i robe te pruženih usluga umanjeni su zbog manjeg broja ručkova u produženom boravku škole.
* Prihodi iz nadležnog proračuna za financiranje redovne djelatnosti povećani su shodno umanjenim prihodima od prodaje usluga.

1. **Rashodi**

|  |  |  |  |  |
| --- | --- | --- | --- | --- |
|  |  |  |  |  |
| **Račun** | **Opis** | **Plan 2024**  **I.IZMJENE** | **Prijedlog II.Izmjena** | **+/-** |
|  | ***RASHODI*** | ***2.428.040,00*** | ***2.433.260,00*** | ***+5.220,00*** |
| 311 | Plaće za redovan rad-bruto | 1.395.140,00 | 1.395.140,00 | 0,00 |
| 312 | Ostali rashodi za zaposlene | 128.370,00 | 128.370,00 | 0,00 |
| 313 | Doprinosi na plaće | 226.033,00 | 226.033,00 | 0,00 |
| 321 | Naknade troškova zaposlenima | 63.935,00 | 63.935,00 | 0,00 |
| 322 | Rashodi za materijal i energiju | 390.860,00 | 392.960,00 | +2.100,00 |
| 323 | Rashodi za usluge | 122.242,00 | 122.362,00 | +120,00 |
| 329 | Ostali nespomenuti rashodi poslovanja | 10.560,00 | 13.560,00 | +3.000,00 |
| 34 | Financijski rashodi | 2.000,00 | 2.000,00 | 0,00 |
| 4 | Rashodi za nefinancijsku imovinu | 88.900,00 | 88.900,00 | 0,00 |

* Povećanje Materijalnih rashoda odnosi se na:
* Povećanje rashoda za materijal i energiju, ostali materijal i dijelovi za tekuće i investicijsko održavanje: nabavka materijala za izradu garderobnih ormarića za djecu i stola za odgajatelja u vrtiću Rupa-Lipa.
* Povećanje rashoda za usluge odnosi se na: smanjenje za usluge promidžbe i informiranja radi preknjiženja na drugu poziciju i povećane rashoda za Računalne usluge i Ostale usluge radi planiranih potreba do kraja godine.
* Povećanje ostalih nespomenutih rashoda poslovanja (Pristojbe i naknade) odnosi se na preknjiženja HRT pristojbe te na novčanu naknadu zbog neispunjenja kvote za zapošljavanje osoba s invaliditetom.

**OBRAZLOŽENJE POSEBNOG DIJELA FINANCIJSKOG PLANA**

**Redoviti programi Dječjeg vrtića Matulji**

* Prijedlog II. Izmjena i dopuna Financijskog plana Proračunskog korisnika Dječjeg vrtića Matulji za 2024. godinu napravljen je na temelju organizacije rada u 25 skupina u šest objekata: Matulji, Rukavac jaslice, Rukavac vrtić, Jušići, Veli Brgud-Brešca, Rupa-Lipa. Prosječno je upisano 404 djece.

Redoviti program provodi se u 25 skupina :

* 8 skupina cjelodnevnog programa jaslica,
* 13 skupina cjelodnevnog programa vrtića,
* 2 skupine cjelodnevno/poludnevnog programa vrtića,
* 2 skupine za rano učenje stranog jezika -talijanskog i engleskog,

Ravnateljica Dječjeg vrtića Matulji

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Esmina Skopljak

*Upravno vijeće Dječjeg vrtića Matulji na 89. sjednici koja se održala 18. rujna 2024. godine usvojilo je Prijedlog II. Izmjene i dopune financijskog plana Proračunskog korisnika Dječjeg vrtića Matulji za 2024. godinu.*

Upravno vijeće Dječjeg vrtića Matulji

Predsjednica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Helena Ninković Budimlija,prof.